Párnitha

Párnitha (), antiikin Parnes (), on vuori Attikassa Kreikassa. Sen korkeus on 1 413 metriä. Vuoren alue muodostaa kansallispuiston nimellä Párnithan kansallismetsä (Εθνικός Δρυμός Πάρνηθας, Ethnikós Drymós Párnithas).

pienoiskuva|vasen|Párnitha nähtynä Lykavittós-kukkulalta Ateenasta.
pienoiskuva|vasen|Metsäpalo Párnithalla vuonna 2007.
Párnitha on Attikan alueen korkein vuori ja se sijaitsee Ateenan metropolialueen pohjoispuolella noin 30 kilometriä pohjoiseen Ateenan keskustasta. Párnitha muodostaa pitkän itä-länsisuuntaisen vuorijonon, jossa on 16 yli 1 000 metriä korkeaa huippua. Korkeimman huipun nimi on Karampóla (Καραμπόλα).

Antiikin aikana Panin uskottiin vaikuttavan vuorella. Vuorelta löydetystä Panin ja nymfien luolasta on löydetty yli 2 000 öljylamppua. Vuorella on myös lukuisia muita luolia. Vuori on aina ollut merkittävä Ateenan puolustukselle.

Párnithan kansallismetsä perustettiin vuonna 1961. Sen pinta-ala on  hehtaaria ja laajemman suojelualueen koko noin  hehtaaria. Alue kärsi paljon tuhoja vuoden 2007 suurissa metsäpaloissa.

 Lähteet 

 Aiheesta muualla 

 Εθνικό Δρυμό Πάρνηθας - Parnitha National Park. Párnithan kansallispuiston verkkosivut.  

Luokka:Itä-Attika
Luokka:Kreikan kansallispuistot
Luokka:Kreikan vuoret